देश में आज जो गांवों से लेकर शहरों तक में सड़कों का जाल है, इसमें भी वाजपेयी जी की अहम भूमिका रही है। देश की महत्वाकांक्षी स्वर्णिम चतुर्भुज राजमार्ग परियोजना को वाजपेयी ने ही साकार किया था। 24 अक्‍टूबर 1998 को वाजपेयी ने इस परियोजना की घोषणा की थी, जिसे उस समय की दुनिया की सबसे बड़ी हाइवे परियोजना माना जाता है। 5846 कि.मी. का स्वर्णिम चतुर्भुज (जीक्यू) राजमार्ग मूल रूप से राजमार्गों का एक नेटवर्क है, जो देश के चार प्रमुख महानगरों को चार दिशाओं – दिल्ली (उत्तर), चेन्नई (दक्षिण), कोलकाता (पूर्व) और मुंबई (पश्चिम) में जोड़ता है।